
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


15 Φεβρουάριου 2019 


ΤΕΥΧΟΣ ΠΡΩΤΟ 


Αρ 


. Φύλλου 25 


ΠΕΡΙΕΧΟΜΕΝΑ 
ΠΡΟΕΔΡΙΚΑ ΔΙΑΤΑΓΜΑΤΑ 

1 20. Εφαρμογή της 2362 (2017) απόφασης του 
Συμβουλίου Ασφαλείας του Οργανισμού Ηνωμέ¬ 
νων Εθνών (Ο.Η.Ε.). 

2 21. Εφαρμογή της 2380 (2017) απόφασης του 
Συμβουλίου Ασφαλείας του Οργανισμού Ηνωμέ¬ 
νων Εθνών (Ο.Η.Ε.). 


ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓ ΜΑ ΥΠ'ΑΡΙΘΜ. 20 (1) 

Εφαρμογή της 2362 (2017) απόφασης του Συμ¬ 
βουλίου Ασφαλείας του Οργανισμού Ηνωμένων 

Εθνών (Ο.Η.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Το άρθρο 25 του καταστατικού Χάρτη του Οργανι¬ 
σμού Ηνωμένων Εθνών (Ο.Η.Ε.) όπως κυρώθηκε με τον 
α.ν. 585/1945 (Α' 242). 

2. Το άρθρο 1 παρ. 1 του α.ν. 92/1967 «Περί εφαρμογής 
αποφάσεων του Συμβουλίου Ασφαλείας των Ηνωμένων 
Εθνών και περί εγκρίσεως και εφαρμογής συστάσεων 
του Συμβουλίου Ασφαλείας και της Γενικής Συνελεύσε- 
ως» (Α' 139). 

3. Τις διατάξεις του άρθρου 90 του Κώδικα της νομο¬ 
θεσίας για την Κυβέρνηση και τα κυβερνητικά όργανα 
[άρθρο πρώτο του π.δ. 63/2005 (Α' 98)]. 

4. Τα π.δ. 86/2018 (Α' 159), 88/2018 (Α' 160) και 4/2019 
(Α' 4). 

5. Την Υ97/30-10-2018 απόφαση του Πρωθυπουργού 
και Υπουργού Εξωτερικών «Ανάθεση αρμοδιοτήτων 
στον Αναπληρωτή Υπουργό Εξωτερικών Γεώργιο Κα- 
τρούγκαλο» (Β' 4897). 

6. Την Φ. 3440/ΑΣ 41782 από 23-8-2017 απόφαση του 
Υπουργού Εξωτερικών «Απόφαση 2362 (2017) του Συμ¬ 
βουλίου Ασφαλείας Ο.Η.Ε. σχετικά με τη Λιβύη» (Α' 126). 


7. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

8. Τις αριθμ. 63/2018 και 244/2018 γνωμοδοτήσεις 
του Συμβουλίου της Επικράτειας μετά από πρόταση του 
Αντιπροέδρου της Κυβέρνησης και Υπουργού Οικονο¬ 
μίας και Ανάπτυξης και των Υπουργών Εθνικής Άμυνας, 
Προστασίας του Πολίτη, Δικαιοσύνης, Διαφάνειας και 
Ανθρωπίνων Δικαιωμάτων, Οικονομικών, Υποδομών 
και Μεταφορών και Ναυτιλίας και Νησιωτικής Πολιτι¬ 
κής καθώς και του Αναπληρωτή Υπουργού Εξωτερικών, 
αποφασίζουμε: 

Άρθρο 1 

1. Παρατείνεται, από την 29η Ιουνίου 2017, ημερο¬ 
μηνία κατά την οποία υιοθετήθηκε από το Συμβούλιο 
Ασφαλείας του Ο.Η.Ε. η απόφαση 2362 (2017) σχετικά 
με τη Λιβύη και έως την 15η Νοεμβρίου 2018, η ισχύς 
των μέτρων που προβλέπονται στο προεδρικό διάταγ¬ 
μα 23/2016 «Εφαρμογή της 2146 (2014) απόφασης του 
Συμβουλίου Ασφαλείας του Οργανισμού Ηνωμένων 
Εθνών (Ο.Η.Ε.)» (Α' 38). 

2. Τα ανωτέρω μέτρα εφαρμόζονται σε σχέση με 
σκάφη που φορτώνουν, μεταφέρουν ή ξεφορτώνουν 
πετρέλαιο, συμπεριλαμβανομένων των διυλισμένων 
προϊόντων πετρελαίου και του αργού πετρελαίου, που 
έχει εξαχθεί παράνομα ή έχει γίνει απόπειρα να εξαχθεί 
παράνομα από τη Λιβύη. 

Άρθρο 2 

Από την 29η Ιουνίου 2017, ημερομηνία κατά την οποία 
υιοθετήθηκε από το Συμβούλιο Ασφαλείας του Ο.Η.Ε. 
η 2362 (2017) απόφαση, οι πράξεις που απαριθμούνται 
στο άρθρο 3, παράγραφοι (α)-(στ) του προεδρικού δια¬ 
τάγματος 114/2016 «Εφαρμογή των αποφάσεων 2208 
(2015) και 2213 (2015) του Συμβουλίου Ασφαλείας του 
Οργανισμού Ηνωμένων Εθνών (Ο.Η.Ε.)» (Α' 196), μπο¬ 
ρεί επίσης να περιλαμβάνουν, ενδεικτικά, το σχεδίασμά, 
την καθοδήγηση και τη χρηματοδότηση επιθέσεων ή τη 
συμμετοχή σε επιθέσεις εναντίον του προσωπικού των 
Ηνωμένων Εθνών, συμπεριλαμβανομένων των μελών 
της Ομάδας Εμπειρογνωμόνων, η οποία συστάθηκε με 
βάση την παρ. 24 της 1973 (2011) απόφασης. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α' 25/15.02.2019 


Στον Πρωθυπουργό και Υπουργό Εξωτερικών αναθέτουμε τη δημοσίευση του παρόντος διατάγματος, στον ίδιο 
δε και στον Αντιπρόεδρο της Κυβέρνησης και Υπουργό Οικονομίας και Ανάπτυξης και στους Υπουργούς Εθνικής 
Άμυνας, Προστασίαςτου Πολίτη, Δικαιοσύνης, Διαφάνειας και Ανθρωπίνων Δικαιωμάτων, Οικονομικών, Υποδομών 
και Μεταφορών και Ναυτιλίας και Νησιωτικής Πολιτικής την εκτέλεσή του. 

Αθήνα, 15 Φεβρουάριου 2019 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Οι Υπουργοί 


Αντιπρόεδρος της Κυβέρνησης 
και Υπουργός 
Οικονομίας και Ανάπτυξης 

ΙΩΑΝΝΗΣ ΔΡΑΓΑΣΑΚΗΣ 

Προστασίαςτου Πολίτη 

ΟΛΓΑ ΓΕΡΟΒΑΣΙΛΗ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 


Εθνικής Άμυνας 

ΕΥΑΓΓΕΛΟΣ ΑΠΟΣΤΟΛΑΚΗΣ 

Δικαιοσύνης, Διαφάνειας και 
Ανθρώπινων Δικαιωμάτων 

ΜΙΧΑΗΛ ΚΑΛΟΓΗΡΟΥ 


Αναπληρωτής Υπουργός 
Εξωτερικών 

ΓΕΩΡΓΙΟΣ ΚΑΤΡΟΥΓΚΑΛΟΣ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 


Ναυτιλίας και Νησιωτικής Πολιτικής 

ΦΩΤΙΟΣ - ΦΑΝΟΥΡΙΟΣ ΚΟΥΒΕΛΗΣ 


ΠΡΟΕΔΡΙΚΟ ΔΙΑΤΑΓ ΜΑ ΥΠ'ΑΡΙΘΜ. 21 (2) 

Εφαρμογή της 2380 (2017) απόφασης του Συμβουλίου Ασφαλείας του Οργανισμού Ηνωμένων Εθνών 

(Ο.Η.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Το άρθρο 25 του καταστατικού Χάρτη του Οργανισμού Ηνωμένων Εθνών (Ο.Η.Ε.) όπως κυρώθηκε με τον 
αν. 585/1945 (Α' 242). 

2. Το άρθρο 1 παρ. 1 του α.ν. 92/1967 «Περί εφαρμογής αποφάσεων του Συμβουλίου Ασφαλείας των Ηνωμένων 
Εθνών και περί εγκρίσεως και εφαρμογής συστάσεων του Συμβουλίου Ασφαλείας και της Γενικής Συνελεύσεως» 
(Α' 139). 

3. Τις διατάξεις του άρθρου 90 του Κώδικα της νομοθεσίας για την Κυβέρνηση και τα κυβερνητικά όργανα [άρθρο 
πρώτο του π.δ. 63/2005 (Α' 98)]. 

4. Τα π.δ. 86/2018 (Α' 159), 88/2018 (Α' 160) και 4/2019 (Α' 4). 

5. Την Υ97/30-10-2018 απόφαση του Πρωθυπουργού και Υπουργού Εξωτερικών «Ανάθεση αρμοδιοτήτων στον 
Αναπληρωτή Υπουργό Εξωτερικών Γεώργιο Κατρούγκαλο» (Β' 4897). 

6. ΤηνΦ.3440/ΑΣ 65291/19-12-2017 απόφαση του Υπουργού Εξωτερικών «Απόφαση 2380 (2017) του Συμβουλίου 
Ασφαλείας Ο.Η.Ε. σχετικά με τη διατήρηση της διεθνούς ειρήνης και ασφάλειας» (Α' 195). 

7. Το γεγονός ότι από τις διατάξεις του παρόντος διατάγματος δεν προκαλείται δαπάνη σε βάρος του κρατικού 
προϋπολογισμού. 

8. Τις αριθμ. 136/2018 και 242/2018 γνωμοδοτήσεις του Συμβουλίου της Επικράτειας μετά από πρόταση του 
Αντιπροέδρου της Κυβέρνησης και Υπουργού Οικονομίας και Ανάπτυξης και των Υπουργών Εθνικής Άμυνας, 
Προστασίας του Πολίτη, Δικαιοσύνης, Διαφάνειας και Ανθρωπίνων Δικαιωμάτων, Οικονομικών και Ναυτιλίας και 
Νησιωτικής Πολιτικής καθώς και του Αναπληρωτή Υπουργού Εξωτερικών, αποφασίζουμε: 

Άρθρο 1 

Παρατείνεται, από την 5η Οκτωβρίου 2017, ημερομηνία κατά την οποία υιοθετήθηκε από το Συμβούλιο Ασφα¬ 
λείας του Οργανισμού Ηνωμένων Εθνών (Ο.Η.Ε.) η απόφαση 2380 (2017) και για περίοδο δώδεκα μηνών από την 
ημερομηνία αυτή, η ισχύς των άρθρων 3, 4, 5, 6 και 7 του π.δ. 24/2017 «Εφαρμογή της απόφασης 2240 (2015) 
του Συμβουλίου Ασφαλείας του Οργανισμού Ηνωμένων Εθνών (Ο.Η.Ε.)» (Α' 44), η οποία είχε παραταθεί από την 
6η Οκτωβρίου 2016 και για περίοδο δώδεκα μηνών με το π.δ. 137/2017 «Εφαρμογή της 2312 (2016) απόφασης του 
Συμβουλίου Ασφαλείας του Οργανισμού Ηνωμένων Εθνών (Ο.Η.Ε.)» (Α' 173). 







Τεύχος Α'25/15.02.2019 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Άρθρο 2 

Επιβεβαιώνεται η ισχύς του άρθρου 8 του π.δ. 24/2017. 

Στον Πρωθυπουργό και Υπουργό Εξωτερικών αναθέτουμε τη δημοσίευση του παρόντος διατάγματος, στον ίδιο 
δε και στον Αντιπρόεδρο της Κυβέρνησης και Υπουργό Οικονομίας και Ανάπτυξης και στους Υπουργούς Εθνικής 
Άμυνας, Προστασίας του Πολίτη, Δικαιοσύνης, Διαφάνειας και Ανθρωπίνων Δικαιωμάτων, Οικονομικών και Ναυτιλίας 
και Νησιωτικής Πολιτικής την εκτέλεσή του. 

Αθήνα, 15 Φεβρουάριου 2019 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Οι Υπουργοί 


Αντιπρόεδρος της Κυβέρνησης 
και Υπουργός 
Οικονομίας και Ανάπτυξης 

ΙΩΑΝΝΗΣ ΔΡΑΓΑΣΑΚΗΣ 


Εθνικής Άμυνας 

ΕΥΑΓΓΕΛΟΣ ΑΠΟΣΤΟΛΑΚΗΣ 


Αναπληρωτής Υπουργός 
Εξωτερικών 

ΓΕΩΡΓΙΟΣ ΚΑΤΡΟΥΓΚΑΛΟΣ 


Προστασίας του Πολίτη 

ΟΛΓΑ ΓΕΡΟΒΑΣΙΛΗ 


Δικαιοσύνης, Διαφάνειας και 
Ανθρώπινων Δικαιωμάτων 

ΜΙΧΑΗΛ ΚΑΛΟΓΗΡΟΥ 


Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 


Ναυτιλίας και Νησιωτικής Πολιτικής 

ΦΩΤΙΟΣ - ΦΑΝΟΥΡΙΟΣ ΚΟΥΒΕΛΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α' 25/15.02.2019 


=τ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























